पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़. पंजाब शिक्षा विभाग के डायरेक्टर जनरल स्कूल एजुकेशन विभाग (डीजीएसई) में घोटालों का सिलसिला जारी है। ताजा मामला 200 हेडमास्टर की भर्ती का है, जिसमें 60 ऐसे लोगों को चुने गए हेडमास्टर की फाइनल लिस्ट में शामिल कर लिया गया, जिनके अनुभव प्रमाणपत्र (एक्सपीरियंस सर्टिफिकेट) ही जाली थे।
शिक्षा विभाग अब सभी आवेदकों के दस्तावेजों की ही जांच कर रहा है। घोटाला सामने आने के बाद भर्ती रोक दी गई है और जांच के आदेश दिए गए हैं।
इस बारे में पूछे जाने पर पंजाब के शिक्षा मंत्री सिकंदर सिंह मलूका ने इस घोटाले की पुष्टि की और बताया कि भर्ती रोक दी गई है और किसी को ज्वाइन नहीं करवाया गया है।प्रिंसिपल सेक्रेटरी, स्कूल्स अंजलि भावड़ा को जांच के आदेश दिए गए हैं और इस मामले में जिन भी अधिकारियों की भूमिका स्पष्ट हुई, उनके खिलाफ कार्रवाई होगी।
गोलमोल कर लिखी नोटिंग से खुला मामला : दरअसल हैडमास्टर की भर्ती का जिम्मा रिटायर जिला उप शिक्षा अधिकारी विजय कौशल को दिया गया था। कांट्रेक्ट पर नियुक्त अधिकारी ने रिटायरमेंट से ठीक पहले तुरत फुरत में 200 लोगों को हैडमास्टर के लिए चयन कर आखिरी सूची में डाल कर फाइल डायरेक्टर, जनरल स्कूल एजुकेशन के पास भेज दी। वहीं एक जगह पर गोलमोल कर ये लिख दिया कि चुने गए उम्मीदवारों की सूची को आखिरी अनुमति देने वाला ही भर्ती प्रक्रिया के लिए जिम्मेवार होगा। भर्ती प्रक्रिया में इस गड़बड़ी की जानकारी शिक्षा मंत्री को मिली तो उन्होंने भर्ती रोकने और जांच के आदेश जारी कर दिए।
घोटाला तो हुआ है और 60 लोगों के अनुभव प्रमाणपत्र भी फर्जी निकले हैं। अब सभी आवेदकों के दस्तावेजों की जांच हो रही है।
-सिकंदर सिंह मलूका, शिक्षा मंत्री, पंजाब
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva awa_Deva zho_Hant eng_Latn